ویکی لیکس امریکا مرکزی استخبارات تشکیلاتی بیلن علاقه لی ینگی ادعالر نشر قیلدی
ویکی لیکس WikiLeaks، امریکا قوشمه ایالتلری مرکزی استخبارات تشکیلاتی (CIA) نینگ، فرانکفورت باش قونسلگرلیگینی اروپا، چین، اورته شرق و افریقاده گی هکر (hacker) عملیاتلرینی آلیب باریش اوچون مرکز اوله راق استفاده قیلگن لیگینی ادعا ایتدی.
بوگونگچه افشا قیلینگن اینگ حجملی CIA آرشیفی دیب اتلگن و " Vault 7" آتی بیلن یایینلنگن اسنادلرده CIA نینگ مخفی بیر اداره سی نینگ هکر عملیاتلرینی امریکا قوشمه ایالتلری نینگ فرانکفورت باش قونسلگرلیگیدن آلیب بارگن لیگی ایتیلماقده.
ویکی لیکس، تناون کون نشر قیلگن اسنادلرده CIA نینگ دنیا مقیاسیده آلیب بارگن سیبر عملیاتلرده استفاده قیلگن واسطه لر و تخنیک لری نینگ موجود ایکن لیگی قید ایتیلدی.
آرشیف نینگ نشر بولگن بیرینچی بولیمی ییل صفر (year zero) ده 8 مینگ 761 اسناد عین دمده CIA نینگ ویرجنیاده گی مرکزیده جایلشگن یوکسک خوفسیزلیگی بولگن بیر سیبر استخبارات مرکزیدن آلینگن لیگی ادعا ایتیلگن دوسیه لر هم باردیر.
CIA نینگ ایپل، گوگیل و میکروسافت محصول لرینی هکر قیلگن لیگی عین دمده سامسونگ تلویزیون لری نینگ مخفی مکروفون گه اینلتیریلگن لیگی اورغولندی.
مبائیل تیلفونلر و کمپیوتر سیستم لرینی هم قولگه کیریتگن CIA، بولرنی استفاده قیله دیگن لرنینگ جایلری قاله ویرسه صحبتلری کبی انچه معلومات قولگه کیریتاله دی.
اسنادلرده، CIA نینگ 2014 – ییلدن بیری ماشیندار وسایط لرگه اوزاق دن تماس برقرار قیلیش و کنترولینی قولگه آلیش تخنیکلری بیلن تیگیشلی فعالیت آلیب باراتگن لیگی بیلدیریلدی. خودی شو تخنیک بیلن ایز قالمسدن ترور حادثه لرینی آلیب باریش امکانیتی گه ایگه بوله دی.
گلوبال هکر عملیاتلریده CIA نینگ 5 مینگ دن آرتیق هکردن فایده لنگن لیگی معلوم قیلیندی. بولر آرقه لی ایجاد ایتگت پروگرام لرنینگ فیسبوک کبی انترنیت ترماغلریدن کوپراق حجم گه ایگه ایکن لیگی افاده ایتیلدی.
CIA نینگ سوزلاوچیسی جاناتان لیو، مذکور اسنادلرنینگ انیق لیگی و محتواسی توغریسیده فکر بیلدیرمس لیکلرینی ایتدی.
تورلی اداره لرگه خوفسیزلیک خدماتی ارائه قیلیب تورگن بیلگی بیریش (Rendition Infosec) نینگ قورووچیسی یاک ویلیمز ایسه اوشبو اسنادلرنی تیکشیریب چیققن لیگینی و توغری بولیش امکانی نینگ موجود ایکن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
